CELEX: 32007D0165
Language: sk
Date: 2007-03-14 00:00:00
Title: 2007/165/ES: Rozhodnutie Komisie zo 14. marca 2007 , ktorým sa mení a dopĺňa rozhodnutie 96/4/ES týkajúce sa schválenia metódy klasifikácie jatočne opracovaných tiel ošípaných v Rakúsku [oznámené pod číslom K(2007) 833]

15.3.2007   
            
            
               SK
            
            
               Úradný vestník Európskej únie
            
            
               L 75/24
            
         
      ROZHODNUTIE KOMISIE
   
   zo 14. marca 2007,
   ktorým sa mení a dopĺňa rozhodnutie 96/4/ES týkajúce sa schválenia metódy klasifikácie jatočne opracovaných tiel ošípaných v Rakúsku
   [oznámené pod číslom K(2007) 833]
   (Iba nemecký text je autentický)
   (2007/165/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Rozhodnutím Komisie 96/4/ES (2) sa Rakúsku povolilo uplatňovanie metódy klasifikácie jatočne opracovaných tiel ošípaných, nazývanej „Zwei-Punkte-Meßverfahren (ZP)“.
            
         
               (2)
            
            
               Rakúska vláda vzhľadom na technický pokrok požiadala Komisiu o schválenie nového vzorca pre metódu používanú na základe rozhodnutia 96/4/ES a predložila náležitosti požadované v článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3).
            
         
               (3)
            
            
               Z posúdenia tejto žiadosti vyplýva, že podmienky na schválenie novej metódy klasifikácie sú splnené.
            
         
               (4)
            
            
               Rozhodnutie 96/4/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Príloha k rozhodnutiu 96/4/ES sa nahrádza textom v prílohe k tomuto rozhodnutiu.
   Článok 2
   Toto rozhodnutie je určené Rakúskej republike.
   
      V Bruseli 14. marca 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 1, 3.1.1996, s. 9. Rozhodnutie zmenené a doplnené rozhodnutím 97/813/ES (Ú. v. ES L 334, 5.12.1997, s. 41).
   
      (3)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      PRÍLOHA
      
         
            „PRÍLOHA
            METÓDA ‚ZWEI-PUNKTE-MESSVERFAHREN (ZP)’
            
                        1.
                     
                     
                        Klasifikácia jatočne opracovaných tiel ošípaných sa vykoná pomocou metódy nazývanej ‚Zwei-Punkte-Messverfahren (ZP)’.
                     
                  
                        2.
                     
                     
                        Obsah chudého mäsa v jatočne opracovanom tele sa vypočíta na základe tohto vzorca:
                        
                           ŷ = 48,7719 – 0,48330 × a + 0,23127 × b
                        
                        v ktorom:
                        
                                    ŷ
                                 
                                 
                                    =
                                 
                                 
                                    odhadovaný podiel chudého mäsa v jatočne opracovanom tele,
                                 
                              
                                    a
                                 
                                 
                                    =
                                 
                                 
                                    hrúbka slaniny (vrátane kože) v milimetroch, viditeľná na reze v jeho najužšej časti, kde pokrýva sval Musculus glutaeus medius,
                                 
                              
                                    b
                                 
                                 
                                    =
                                 
                                 
                                    hrúbka bedrového svalu v milimetroch viditeľná na reze ako najkratšia vzdialenosť medzi zadnou (lebečnou) časťou Musculus glutaeus medius a horným (chrbtovým) okrajom miechového kanálu.
                                 
                              Vzorec platí pre jatočne opracované telá s hmotnosťou od 70 do 130 kilogramov.“